את כל תאריו רכש באוניברסיטת תל אביב. בשנת 1989 השלים את לימודיו לתואר ראשון בביולוגיה בהצטיינות, ומיד לאחר מכן המשיך ללימודי תואר שלישי במיקרוביולוגיה (במסלול ישיר) בהנחיית פרופ' אליאורה רון. עבודת התזה שלו, שעסקה בבקטריה "Agrobacterium tumefaciens", הוגשה בשנת 1996.
בשנה זו יצא סגל לארצות הברית, שם שימש עמית בתר-דוקטורי באוניברסיטת קולומביה. עם שובו לישראל בשנת 1999, הצטרף כמרצה בסגל המחלקה למיקרוביולוגיה וביוטכנולוגיה באוניברסיטת תל אביב, וזכה במלגת אלון לחוקרים צעירים מצטיינים.
בשנת 2003 קודם לדרגת מרצה בכיר, בשנת 2007 הפך לפרופסור חבר, וב-2014 לפרופסור מן המניין, אז גם מונה לראש המחלקה למיקרוביולוגיה מולקולרית וביוטכנולוגיה.
סגל מתגורר בתל אביב.
מחקר.
גיל סגל וקבוצתו מתמקדים בהבנת יחסי הגומלין שבין הפתוגנים הבקטריאליים "Legionella pneumophila" (הגורם למחלת הלגיונרים) ו-"Coxiella burnetii" (הגורם לקדחת Q), לבין התאים המארחים שלהם.
סגל חוקר את הדרכים בהן הפתוגנים הללו תוקפים את תאי המטרה, מדביקים ומשתכפלים בתוך תאים איקריוטים. זאת, באמצעות גישות גנומיות, גנטיות וביוכימיות שמטרתן לפענח את מנגנוני הפתוגנזה של חיידקים אלו. יעדים נוספים של סגל וקבוצתו נסובים על הבנת המנגנונים המולקולריים העומדים בבסיס התפקוד של המערכות הפתוגניות של החיידקים, הדרכים בהן מערכות אלה מבוקרות ברמת הגנים, ותיאור שרשרת האירועים האבולוציוניים שהשפיעו על התפתחותן.
כמו כן עוסק סגל במחקרו במספר אפיקים נוספים, בהם זיהוי התהליכים בתאים המארחים אשר עוברים שינוי על ידי גורמים פתוגנים בקטריאליים; תיאור רשת הבקרה שמבקרת את הביטוי של הגנים במערכת הפתוגניות של החיידק; החלת שיטות מתחום הגנומיקה הפונקציונלית על מנת לפענח את הגורמים המכריעים בפתוגנזה של שתי הבקטריות לעיל; חקר התרומה של העברה גנטית אופקית בין המארח לפתוגן ובין פתוגנים שונים בעת ההתפתחות של מערכות פתוגניות.
I Don't Belong in This Club
I Don't Belong in This Club (בעברית: אני לא שייך למועדון הזה; לעיתים מעוצב כ-I Don't Belong In This Club) הוא סינגל בביצוע להקת הבנים האמריקאית, Why Don't We, והראפר והפזמונאי האמריקאי, מאקלמור, שיצא, על ידי Signature ואטלנטיק רקורדס, ב-20 במרץ 2019. השיר נכתב על ידי מאקלמור, ג'ייקוב מנסון, מקס וולפגנג וזאק אייבל, והופק על ידי ג'ייקוב מנסון.
נכון לדצמבר 2021, השיר הושמע למעלה מ-171 מיליון פעמים בספוטיפיי.
וידאו קליפ.
הווידאו קליפ של השיר, שבויים על ידי ג'ייסון קינג, הועלה לערוץ היוטיוב של הלהקה ב-20 במרץ 2019. נכון לדצמבר 2021, הווידאו קליפ נצפה למעלה מ-24 מיליון פעמים.
מגן השבת
מנוף מים (קטרי קיטור)
מנוף מים לקטרי קיטור היה מתקן ששימש למילוי כמות גדולה של מים לדוד של קטר קיטור. קטר קיטור צרכו כמויות גדולות של מים, לכן ברזי מים היו חלק חיוני כל תחנת הרכבת, מנופי מים היו ממוקמים בדרך כלל בקצה הרציף, כך שניתן היה לבצע פעולת מילוי מים במהלך עצירה או המתנה בתחנה.
סקירה כללית.
בדרך כלל, מנופי מים מורכבים מצינור פלדה זקוף בגודל של כ- בקוטר עם צינור אופקי מסתובב המחובר לקצהו העליון כדי ליצור זרוע מסתובב. הזרוע המסתובב מתוכנן בדרך כלל להיות במצב המקביל למסילות כאשר אינו בשימוש. מנופי מים תוכננו לספק עד של מים לדקה.
אספקת מים.
באזורים הררים, ניתן היה לסכור נחלים ונהרות ולהזרים מים על ידי כוח הכבידה אל מנוף המים. באזורים שטוחים מים היו נאגרים במיכל ליד המנוף ומוזרמים אליו. מיכלי מים יכולים להיות בנפח מ- עד ליותר מ-. במקרים מסוימים השתמשו בבאר על מנת לספק את המים למיכל.
לפעמים, כאשר מים היו קשים, היה צורך לטפל בהם. כיוון שמים קשים גרמו להצטברות אבנית בחלק הפנימי של דוד הקטר. האבנית המצטברת על משטחי העברת חום יוצרת שכבת בידוד בין המתכת של תא שריפה ומי הדוד. זה גרם למתכת להתחממות יתר או לחלודה מוגברת, בלאי מוגבר ולבסוף לכשל.
מנופי מים בישראל.
מנופי מים היו בשימוש רחב בארץ ישראל בתקופת קטרי קיטור. עם מעבר רכבת ישראל לקטרי דיזל הופסק שימוש במנופי מים, והם, כמעט כולם, פורקו. היום בישראל נשארו מנופי מים בודדים והם נשמרים במסגרת שימור מורשת הרכבתית.
רשימת מנופי מים שהשתמרו בישראל:
FTX (חברה)
אף טי אקס (באנגלית: FTX) היא חברה למסחר במטבעות מבוזרים הרשומה באנטיגואה וברבודה ומבוססת באיי הבהאמה. היא נוסדה ב-2019 בידי סאם בנקמן פרייד. נכון ל-2020 רשמה החברה נפח מסחר שנתי של כ-385 מיליארד דולר ויותר ממיליון לקוחות.
היסטוריה.
אף טי אקס נוסדה במאי 2019 בידי סאם בנקמן פרייד וגארי וואנג כחברה למסחר במטבעות מבוזרים בהונג קונג, אולם העבירה את משרדיה לאיי הבהאמה כעבור מספר שנים בעקבות החמרת הצעדים הרגולטורים בעולם ובסין בפרט.
ביולי 2020 הודיעה על כוונתה להשיק על גבי פלטפורמת הבלוקצ'יין של סולנה את פרויקט סירום, פרוטוקול המאפשר ללקוחות להשיק זירות מסחר של מטבעות ונכסים דיגיטליים עם זמן עסקאות קצר ועמלות מופחתות. כמו כן פתחה שוקי מסחר עבור מטבע הסולנה בפלטפורמה האינטרנטית שלה.
באוגוסט רכשה החברה את בלוקפוליו, אפליקציית מובייל המספקת מידע מקוון בזמן אמת על שוק הקריפטו, תמורת 150 מיליון דולר.
באפריל 2021 רכשה את זכויות השם של אצטדיון הכדורסל של מיאמי היט לתקופה בת 19 שנים בתמורה ל-135 מיליון דולר, ושינתה את שמו באופן רשמי לארנת FTX ביוני אותה שנה.
ביולי חצתה החברה את רף ההשקעות הגבוה ביותר שנאסף אי פעם בעולם הקריפטו עד אותה העת, לאחר שגייסה סכום בגובה 900 מיליון דולר מידי שישים משקיעים שונים, ביניהם סופטבנק, סקויה קפיטל ות'ירד פוינט מנג'מנט. בינאנס, חברה מתחרה למסחר במטבעות מבוזרים אשר השקיעה באף טי אקס ב-2020, מכרה את מניותיה חזרה לבנקמן.
ב-4 ביוני הכריזה החברה על השלמת עסקה עם טים סולומיד, ארגון מקצועי לספורט אלקטרוני, בה רכשה את זכויות השם שלה לתקופה בת עשר שנים תמורת 210 מיליון דולר. הקבוצה שינתה את שמה באופן רשמי לטים סולומיד FTX.
ב-23 ביוני הודיעה החברה על הקמת שותפות עם מייג'ור ליג בייסבול. כחלק מהעסקה בין השתיים הוסכם כי לוגו FTX יופיע על גבי חולצות השופטים במהלך משחקים ואירועים פומביים.
ב-29 ביוני הפך טום בריידי, שחקן פוטבול בכיר בליגת הפוטבול הלאומית של ארצות הברית, לשגריר מטעם החברה, וכחלק מההסכם בינם רכשו הוא ואשתו ג'יזל בונדשן אחוז מסוים ממניותיה.
באוגוסט חתם איש העסקים קווין אולירי על הסכם עם החברה הממנה אותו לתפקיד הדובר הרשמי שלה, משרה שעבורה ישתכר במטבעות מבוזרים אשר ינוהלו על פלטפורמת המסחר שלה.
באותו החודש רכשה החברה את זכויות השם של אצטדיון הפוטבול לזכר החללים במלחמת העולם הראשונה, אשר שם החברה צורף לשמו באופן רשמי, בעסקה שתוקפה עשר שנים ובתמורה ל-17.5 מיליון דולר.
בספטמבר הכריזה על הקמת שותפות ארוכת טווח עם קבוצתה של מרצדס-בנץ בטורניר פורמולה 1. החוזה בין השניים כרוך בתנאי הוספת הלוגו של החברה על מדיהם של הנהגים לואיס המילטון וולטרי בוטאס.
מטבע.
יחידת התשתית של הפלטפורמה נקראת "אסימון FTX" והיא מטבע מבוזר שהסיומת שלו היא FTT. המטבע נסחר במרבית הבורסות המבוזרות ושימושו העיקרי הוא עבור גביית עמלות וצבירת ריבית על גבי פלטפורמת המסחר שלו. כמות המטבעות המקסימלית היא 352,170,015, אם כי היא צפויה להצטמצם לחצי בשל שריפת מטבעות מכוונת הנעשית באופן הדרגתי עם כל העמלות הנצברות בידי החברה.
צ'כיה באירוויזיון 2022
צ'כיה השתתפה באירוויזיון 2022, שהתקיים בעיר טורינו שבאיטליה, עם השיר "Lights Off" של להקת We Are Domi. זו הייתה השתתפותה העשירית של המדינה בתחרות הזמר של האירוויזיון.
רקע.
קדם לאירוויזיון 2022, צ'כיה השתתפה תשע פעמים מאז הצטרפותה לתחרות בשנת 2007. בשלוש שנותיה הראשונות היא כשלה בניסיון להעפיל לשלב הגמר. באירוויזיון 2009 ביצעה הלהקה הצ'כית Gipsy.cz את השיר "Aven Romale", והגיעה למקום ה-18 והאחרון ללא נקודות. בעקבות המיקום הנמוך אליה הגיעה, רשות השידור הממלכתית בצ'כיה נעדה מן התחרות בשנים 2010–2014. מאז חזרתה לתחרות בשנת 2015 הצליחה המדינה לעלות שלוש פעמים לגמר. באירוויזיון 2021 שלחה המדינה את בני כריסטו עם השיר "Omaga". הוא הגיע למקום ה-15 בחצי הגמר, ולא העפיל לגמר הגדול.
רשות השידור הצ'כית, Česká televize (ČT), מפיקה מדי שנה את הקדם הלאומי בו יבחרו הנציג והשיר הצ'כי לאירוויזיון. ČT אישרה את השתתפותה באירוויזיון 2022 בספטמבר 2021. מאוחר יותר, באוקטובר, פרסם כי נציג המדינה יבחר באמצעות הקדם הלאומי שמשודר משנת 2009.
לפני האירוויזיון.
שבעה מועמדים משתתפים בקדם הלאומי "Eurovision Song CZ 2022". התחרות התקיימה בין התאריכים 7–15 בדצמבר 2021 באופן מקוון, בו הקהל יצביע למתמודד האהוב עליו. המוזיקאי שקיבל את מרב הקולות וניצח בקדם הוכרז ב-16 בדצמבר.
ב-16 בספטמבר פתחה רשות השידור הצ'כית את תקופת שליחת השירים לוועדה מיוחדת, שהסתיימה ב-30 בספטמבר. על כותבי השירים אין הגבלת לאום, אולם המבצע נדרש להיות בעל אזרחות צ'כית. רשות השידור קיבלה 150 שירים, אותם ניפו באמצעות ועדה מיוחדת. שבעת המועמדים שעלו לשלב הבא נחשפו במהלך מסיבת עיתונאים ב-6 בדצמבר בבניין ČT בפראג.
שיטת הניקוד בגמר הקדם מתחלקת בין חבר המושבעים הבינלאומי (50%), הצבעות הקהל הבינלאומי (25%) והצבעות הקהל הצ'כי (25%).
להלן רשימת השופטים הבינלאומיים שניקדו את שירי הקדם. הצבעותיהם נכללו בהצבעות הקהל.
באירוויזיון.